# Colairac e Sent Circ

Colairac e Sent Circ (Colayrac-Saint-Cirq en francés) es una comuna agenesa situada dins lo departament d'Òut e Garona e la region de Novèla Aquitània, ancianament d'Aquitània.

## Geografia

L'ostal comunal es a Colairac. Sent Circ garda una escòla pr'aquò.

## Toponimia

La sola fòrma anciana pels dos toponimes es : p. Sancti Cirici de Coleirac en 1500.

### Colairac

La prononciacion es [kulɛj'rat].
Segon Dauzat, l'etime de Colairac es *Collariacum, d'un nom latin d'òme *Collarius, tirat de Collius, damb lo sufixe -acum [ latinizacion del sufixe gallés -ācon]; mes lo nom pòt tanben èsser un chafre : lo latin collarium, « colar », metís sufixe.
Negre, citat per Bénédicte Boyrie-Fénié, utiliza la segonda solucion; Astor, tanben citat per Bénédicte Boyrie-Fénié, part del nom latin d'òme *Collarius.
Bénédicte Boyrie-Fénié fornís las explicacions de Durengues. Pendent l'Ancian Regime, Colairac èra pas parròquia e son nom designava en realitat, dempuèi Valeri (1520), la parròquia de Sent Alari, ara Sent Alari de Lusinhan. Segon Durengues « En 1844, lo nombre dels abitants del vilatge de Colairac aviá mai que triplar e lo curat e lo còssol màger de Sent Circ mandèron a l'avesque una letra e prepausèron de demolir la glèisa de Sent Circ e de la tornar bastir dins lo borg de Colairac. Lo prelat respondèt que caliá conservar l'anciana glèisa e ne bastir una de novèla a Colairac... ».
La solucion dels tres autors es acceptable foneticament, mes i a pas cap de mencion d'un tal nom dins l'Onomasticon, sonque lo nomen Collius, un còp en Dalmacia. Segon Astor, Colliaco es mençonat sus una moneda merovingiana; per Colhaç, Astor prepausa Colius o Collius e donc, *Collarius per Colairac.

### Sent Circ

La prononciacion es [seŋ'sir]. Sent Circ es lo resultat del latin (Sanctus) Cyricus. Es lo nom de dos martirs del sègle IV, en Cilicia e a Alexandria. Lo pus conegut es lo primièr, un mainatge, filh de Santa Julita$^,$.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2014 | 2026 | Pascal de Sermet de Tournefort | UMP, LR | gerent d'actius immobiliaris |
| junh de 1995 | 2014 | François Chalmel | divèrs dreta | retirat d'oficièr superior |
| març de 1959 | 1995 | Henri Peberay | | agricultor |
| | 1959 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 2876, totala: 2950 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 1 939 | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 1 608 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 1 305 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 873 | | | | Cercar | 2 717 | 2 823 | 2 841 | 2 859 2 969 |
| 2009 | 2010 |
| 2 850 2 958 | 2 863 2 972 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 3106 abitants e la densitat èra de 145,41 ab/km².

## Veire tanben

* Comunas d'Òut e Garona

## Nòtas

* 1 2 3 4 5 6 7 Bénédicte Boyrie-Fénié, Dictionnaire toponymique des communes. Lot-et-Garonne, ed. CAIRN e Institut Occitan, Pau, 2012, p. 97
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 200
* ↑ https://nominis.cef.fr/contenus/saint/1329/Saints-Cyr-et-Julitte.html
* ↑ https://www.sudouest.fr/2020/05/26/lot-et-garonne-decouvrez-les-nouveaux-maires-elus-7512535-3603.php
* Portau de Guiana